Evropa baca polovinu već ulovljene ribe
Kvote EU dozvoljavaju ulov samo odredjene količine pojedine vrste riba, i ribe koje prevazilaze kvotu, se mrtve vraćaju u more.
Svake godine ribari u Evropi sa svojih brodova bace polovinu ulova zbog kompleksnog sistema kvotiranja kojeg je propisala Evropska Unija. Riba koja se vraća u more već je mrtva. Konačno, pod pritiskom ribara i potrošača, EU predlaže radikalne promjene politike izlova ribe. Kvote EU znače da ribari smiju loviti samo odredjenu količinu pojedine vrste riba. Prema tome sve ribe, koje prevazilaze kvotu za tu vrstu, se mrtve vraćaju nazad u more. Procjenjuje se da se u tom procesu nazvanom škartiranje, gubi polovina od ukupnog evropskog ulova ribe. Evropsku politiku zajedničkog izlova mnogi ocjenjuju neuspješnom. Nedavno istraživanje Fonda za biljni i životinjski svijet je pokazalo da 88 procenata evropskih potrošača žele mnogo bolji sistem održavanja prirodnog fonda riba. Tony Long je direktor za Evropu Svjetskog fonda za biljni i životinjski svijet: "To pokazuje koliko su evropski potrošači zabrinuti da ne pretjeramo u izlovu. Mi ne bi trebali bacati mrtve ribe nazad u vodu. Mi trebamo na bolji način održavati naš riblji fond i obogatiti riblju industriju." Jaka medijska kampanja u Britaniji je pomogla da se to pitanje pokrene u Briselu. EU je predložila reformu politike izlova ribe, uključujući zabranu prakse škartiranja početkom 2015. Maria Damanaki je komesar EU za pomorstvo i ribarstvo: "Ukoliko ne dodje do reforme, u narednih deset godina samo će u osam lovišta od sadašnjih 136 ostati dovoljno za izlov. Naš prijedlog promjene sistema je da se sav ulov koristi i računa u kvotu." Naučnici kažu da u morima u Evropi danas živi samo dio riba koje su tu nekada bile. Prema izvještaju časopisa Nauka, 1990-tih su zalihe sjeverno-atlantskog bakalara pale na 95 procenata od istorisjkog maksimuma. Čak i ako se radikalno izmjeni politika izlova, neki naučnici, kao Tim Laing sa Univerziteta London tvrdi da ribljem fondu prijeti veliko opadanje: "Svijet ne može jesti ribu kao što bi to mi, navodno, trebali u Britaniji - dvije porcije ribe sedmično, od kojih jedna treba da je sa uljem. To je neodrživo. Naše okruženje to ne može pružiti, naša planeta to ne može podnijeti. More neme dovoljno ribe da sedam milijardi ljudi dva puta sedmično jedu ribu." Prijedlog EU možda neće stupiti na snagu za narednih 18 mjeseci ili duže. U medjuvremenu će se nastaviti bacanje na hiljade tona već uhvaćene i mrtve ribe u morske vode uz obale Evrope.